钦定古今图书集成/明伦汇编/官常典/第790卷 > 胡世将
## 钦定古今图书集成/明伦汇编/官常典/第790卷 > 胡世将

按《宋史》本传：“世将，字承公，常州晋陵人，宿之曾孙。登
崇事五年进士第。范汝为寇闽，以世将为监察御史、
福建路抚谕使。入境，韩世忠已平贼，迁尚书右司员
外郎，又迁起居郎，迁中书舍人，赐三品服，兼修政局。
坐言者落职奉祠。未几，除徽猷阁待制，知镇江府，入
为礼部侍郎，改刑部，出知淇州，兼江西安抚制置使。”
属建昌兵变，杀守卒，婴城以叛，世将以便宜发兵讨
平之。除兵部侍郎，复知镇江。未几，召为给事中兼侍
讲、直学士院，复迁兵部侍郎，寻以枢密直学士出为
四川安抚制置使兼知成都府。宣抚吴玠以军无粮，
奏请踵至。世将既被命入境，约玠会议，“蜀之饟运，愬
嘉陵江千馀里，半年始达。”于是奏用转般折运之法，
军储稍充，公私便之。绍兴九年，玠卒，以世将为宝文
阁学士，宣抚川、陕。时关、陕初复，朝廷分军移屯熙、泰、
鄜延诸道。明年夏，金人陷同州，入长安，诸路皆震。蜀
兵既分，声援几绝。乃遣大将吴璘、田晟出凤翔，郭浩
出奉天，杨政由赤谷归河池，不数日，璘捷于石壁及
扶风。金人逡巡不敢度陇，分屯之军得全师而还。诏
除端明殿学士。十一年秋，朝廷复用兵，会母丧，命起
复，遂复陇州，破岐下诸屯，又取华、虢，兵威稍振。未几，
疡发于首，除资政殿学士致仕，恩数视佥书枢密院
事。卒，年五十八，命有司给葬事。